***Romeo and Juliet*** (sh. *Romeo i Julija*; ital. *Romeo e Giulietta*) je britansko-italijanski film snimljen 1968. godine u režiji Franca Zeffirelija, koji se smatra jednom od najboljih, ali i komercijalno najuspješnijih fimskih adaptacija djela Williama Shakespearea.

Predstavlja adaptaciju istoimene tragedije Williama Shakespearea. Protagonisti, koje tumače Leonard Whiting i Olivia Hussey, su 17-godišnji Romeo Montague/Montecchi i 14-godišnja Juliet/Giuletta Capulet/Capuletti, dvoje adolescenata koji pripadaju dvjema smrtno zavađenim porodicama u Veroni u 15. vijeku. Radnja prikazuje kako se slučajno upoznaju, zaljube i na brzinu vjenčaju, ali i kako ih sticaj okolnosti vodi do tragičnog završetka.

Zeffireli je prilikom snimanja inzistirao na što većoj autentičnosti, te su se, osim kostima i drugih rekvizita, koristile i italijanske lokacije sa renesansnom arhitekturom. Mnogo važnija je bila odluka da se za tumačenje naslovnih uloga angažiraju glumci koji su svojim godištem odgovarali godištu likova u originalnom tekstu. Zeffireli je zbog toga organizirao natječaj na koji se javilo preko 300 kandidata, i izbor je na kraju pao na 17-godišnjeg Whitinga i 14-godišnju Hussey. Zeffireli je njima prilagodio i sam film, tako da je skratio brojne replike iz teksta i umjesto toga inzistirao na reakcijskim kadrovima kako bi daleko bolje i uvjerljivije dočarao njihove osjećaje.

Film je dobio brojne pohvale od strane kritike, te također osvojio Oscar za najbolju kostimografiju i najbolju fotografiju. Također je bio nominiran za Oscara za najbolji film, a što je posljednji put da se tako nešto dogodilo filmu temeljenom na Shakespeareu. Sa druge strane je uspjeh među publikom bio još impresivniji, a što se često tumači time da se mlađa publika, a pogotovo tinejdžeri, lako identificirala sa tinejdžerskim protagonistima, a u njihovoj tragičnoj ljubavi vidjeli i svojevrsni vid tada aktualne antiestablišmentske pobune. Muzička partitura Nina Rote je također postala veliki hit, a glavna ljubavna tema obrađena kroz pjesme pod naslovima *What Is Youth?* i *A Time for Us*, koje su došle na vrhove top-lista.

Uloge
-----

|  |  |
| --- | --- |
| * Leonard Whiting ... Romeo
* Olivia Hussey ... Juliet
* John McEnery ... Mercutio
* Milo O'Shea ... Friar Lawrence
* Pat Heywood ... The Nurse
* Robert Stephens ... The Prince
* Michael York ... Tybalt
* Bruce Robinson ... Benvolio
 | * Paul Hardwick ... Lord Capulet
* Natasha Parry ... Lady Capulet
* Antonio Pierfederici ... Lord Montague
* Esmeralda Ruspoli ... Lady Montague
* Keith Skinner ... Balthasar
* Roberto Bisacco ... Paris
* Laurence Olivier ... Zbor i glas Lorda Montaguea *(van špice)*
 |

Izvori
------

1. ↑  Alexander Walker, *Hollywood, England*, Stein and Day, 1974 p399
2. ↑  „*Romeo and Juliet*, Box Office Information". The Numbers. Pristupljeno 29. I 2012.

Vanjske veze
------------

* Comprehensive webpage on *Romeo & Juliet* na sajtu Wayback Machine, featuring magazine articles and film reviews (archived).
* *Romeo and Juliet* na sajtu IMDb
* *Romeo and Juliet (film, 1968)* na filmskoj bazi podataka TCM
* *Romeo and Juliet* na AllMovie-u ()

| * p
* r
* u
Filmovi koje je režirao Franco Zeffirelli |
| --- |
| 1960-e | *The Taming of the Shrew* (1967) **•**  *Romeo and Juliet* (1968) |
| 1970-e | *Brother Sun, Sister Moon* (1972) **•**  *Jesus of Nazareth* (1977) **•**  *The Champ* (1979) |
| 1980-e | *Endless Love* (1981) **•**  *Pagliacci* (1982) **•**  *Cavalleria rusticana* (1982) **•**  *La Traviata* (1983) **•**  *Otello* (1986) **•**  *Young Toscanini* (1988) |
| 1990-e | *Hamlet* (1990) **•**  *Sparrow* (1993) **•**  *Jane Eyre* (1996) **•**  *Tea with Mussolini* (1999) |
| 2000-e | *Callas Forever* (2002) |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* LCCN: no99048332

 |